O‘zbekiston Respublikasi Prezidentining ayrim hujjatlariga o‘zgartirish va qo‘shimchalar kiritish, shuningdek, ba’zilarini o‘z kuchini yo‘qotgan deb hisoblash to‘g‘risida

O‘zbekiston Respublikasi Prezidentining 2019-yil 1-fevraldagi “Transport sohasida davlat boshqaruvi tizimini tubdan takomillashtirish chora-tadbirlari to‘g‘risida”gi PF-5647-son va 2019-yil 9-dekabrdagi “O‘zbekiston Respublikasi yo‘l xo‘jaligi tizimini chuqur isloh qilish chora-tadbirlari to‘g‘risida”gi PF-5890-son farmonlariga muvofiq:
 1. O‘zbekiston Respublikasi Prezidentining ayrim hujjatlariga 1-ilovaga muvofiq o‘zgartirish va qo‘shimchalar kiritilsin. 
 2. O‘zbekiston Respublikasi Prezidentining ayrim hujjatlari 2-ilovaga muvofiq o‘z kuchini yo‘qotgan deb hisoblansin. 
 3. Mazkur Farmonning ijrosini nazorat qilish O‘zbekiston Respublikasining Bosh vaziri A.N. Aripov zimmasiga yuklansin.
 1. O‘zbekiston Respublikasi Prezidentining 1994-yil 7-noyabrdagi “O‘zbekiston temir yo‘llari” davlat-aksionerlik kompaniyasini tuzish to‘g‘risida”gi PF-982-son Farmoni 3-bandida: 
 birinchi xatboshidagi “davlat-aksionerlik kompaniyasining” so‘zlari “Aksiyadorlik jamiyatining” so‘zlari bilan almashtirilsin;
 beshinchi va oltinchi xatboshilari quyidagi tahrirda bayon etilsin:
 “temir yo‘l transportini kompleks rivojlantirishga qaratilgan ilmiy-texnik yutuqlar, yangi texnika va texnologiyalar, investitsiya dasturlarini ishlab chiqish va temir yo‘l transportida joriy etish;
 sarf-xarajatlarni kamaytirish va foydalanuvchi mijozlarga xizmat ko‘rsatish sifatini oshirishni hisobga olgan holda yuk, yo‘lovchi, pochta va bagajni tashishga oid tariflarni (tarif stavkalarini) ishlab chiqish va vakolatli organlar bilan kelishish”. 
 2. O‘zbekiston Respublikasi Prezidentining 2003-yil 9-dekabrdagi “Respublika davlat boshqaruvi organlari tizimini takomillashtirish to‘g‘risida”gi PF-3358-son Farmoni ilovasida: 
 a) I bo‘lim quyidagi mazmundagi 21-band bilan to‘ldirilsin:
 “21. O‘zbekiston Respublikasi Transport vazirligi”;
 b) II bo‘lim 11-bandi o‘z kuchini yo‘qotgan deb hisoblansin;
 v) III bo‘lim 4-bandi quyidagi tahrirda bayon etilsin:
 “4. O‘zbekiston Respublikasi Transport vazirligi huzuridagi Fuqaro aviatsiyasi agentligi”; 
 g) IV bo‘lim quyidagi mazmundagi 3-band bilan to‘ldirilsin:
 “3. O‘zbekiston Respublikasi Transport vazirligi huzuridagi Avtomobil yo‘llari qo‘mitasi”; 
 d) VI bo‘limda:
 1-band o‘z kuchini yo‘qotgan deb hisoblansin;
 2-band quyidagi tahrirda bayon etilsin:
 “2. O‘zbekiston Respublikasi Transport vazirligi huzuridagi Temir yo‘llarda yuk va yo‘lovchilar tashish xavfsizligini nazorat qilish inspeksiyasi”;
 8-band quyidagi tahrirda bayon etilsin: 
 “8. O‘zbekiston Respublikasi Transport vazirligi huzuridagi Yo‘l-qurilish ishlari sifatini nazorat qilish inspeksiyasi”. 
 3. O‘zbekiston Respublikasi Prezidentining 2017-yil 1-iyundagi “Favqulodda vaziyatlarning oldini olish va ularni bartaraf etish tizimi samaradorligini tubdan oshirish chora-tadbirlari to‘g‘risida”gi PF-5066-son Farmoni 5-bandida: 
 ikkinchi xatboshidan “daryo transporti” so‘zlari chiqarib tashlansin;
 sakkizinchi xatboshi quyidagi tahrirda bayon etilsin:
 “kema haydovchilarini tayyorlash, qayta tayyorlash va ularning malakasini oshirish bo‘yicha chora-tadbirlar kompleksi, shuningdek, ichki suv yo‘llarida kichik hajmli kemalarning xavfsiz suzishini ta’minlashga qaratilgan boshqa tadbirlarni tashkil qilish va amalga oshirish”.
 4. O‘zbekiston Respublikasi Prezidentining 2017-yil 1-dekabrdagi “Nogironligi bo‘lgan shaxslarni davlat tomonidan qo‘llab-quvvatlash tizimini tubdan takomillashtirish chora-tadbirlari to‘g‘risida”gi PF-5270-son Farmonida: 
 11-banddagi “Avtomobil yo‘llari davlat qo‘mitasi, O‘zbekiston avtomobil va daryo transporti agentligi” so‘zlari “Transport vazirligi, O‘zbekiston Respublikasi Transport vazirligi huzuridagi Avtomobil yo‘llari qo‘mitasi” so‘zlari bilan almashtirilsin;
 ilovaning 40-pozitsiyasi “Mas’ul ijrochilar” ustunidagi “O‘zbekiston avtomobil va daryo transporti agentligi” so‘zlari “Transport vazirligi” so‘zlari bilan almashtirilsin.
 5. O‘zbekiston Respublikasi Prezidentining 2018-yil 12-apreldagi “O‘zbekiston Respublikasi davlat bojxona xizmati organlari faoliyatini tubdan takomillashtirish chora-tadbirlari to‘g‘risida”gi PF-5414-son Farmonida: 
 a) 4-bandda: 
 beshinchi xatboshi chiqarib tashlansin;
 oltinchi — o‘n birinchi xatboshilari tegishincha beshinchi — o‘ninchi xatboshilar deb hisoblansin;
 b) quyidagi mazmundagi 41-band bilan to‘ldirilsin:
 “41. Bojxona omborlari, erkin omborlar va boj olinmaydigan savdo do‘koni faoliyatini litsenziyalash qonun hujjatlariga muvofiq O‘zbekiston Respublikasi Davlat bojxona qo‘mitasining Qoraqalpog‘iston Respublikasi, viloyatlar, Toshkent shahar boshqarmalari va “Tashkent-AERO” ixtisoslashgan bojxona majmuasi tomonidan amalga oshiriladi”.
 6. O‘zbekiston Respublikasi Prezidentining 2018-yil 26-avgustdagi PF-5519-son Farmoni bilan tasdiqlangan O‘zbekiston Respublikasi Prezidenti Administratsiyasi reglamentiga 2-ilovaning rus tilidagi matnida:
 a) “Ministerstva” bo‘limi quyidagi mazmundagi 451-pozitsiya bilan to‘ldirilsin:
 b) “Gosudarstvennie komiteti” bo‘limidan 53-pozitsiya chiqarib tashlansin;
 v) “Agentstva” bo‘limining 59-pozitsiyasi quyidagi tahrirda bayon etilsin:
 g) “Komiteti” bo‘limi quyidagi mazmundagi 661-pozitsiya bilan to‘ldirilsin:
 d) “Gosudarstvennie inspeksii” bo‘limida:
 73-pozitsiya chiqarib tashlansin;
 74-pozitsiya quyidagi tahrirda bayon etilsin:
 79-pozitsiya quyidagi tahrirda bayon etilsin:
 7. O‘zbekiston Respublikasi Prezidentining 2018-yil 21-sentabrdagi “2019 — 2021-yillarda O‘zbekiston Respublikasini innovatsion rivojlantirish strategiyasini tasdiqlash to‘g‘risida”gi PF-5544-son Farmoniga 3-ilovaning rus tilidagi matni 26-pozitsiyasi “Osnovnoy otvetstvenniy organ” ustuni quyidagi tahrirda bayon etilsin: 
 “Mintrans, GTK, AO “Uzbekiston temir yullari”, AO “Uzbekistan Airways”, AO “Uzbekistan airports””.
 8. O‘zbekiston Respublikasi Prezidentining 2018-yil 24-noyabrdagi” Bojxona ma’muriyatchiligini takomillashtirish va O‘zbekiston Respublikasi davlat bojxona xizmati organlari faoliyati samaradorligini oshirish bo‘yicha qo‘shimcha chora-tadbirlar to‘g‘risida”gi PF-5582-son Farmoni 6-bandining oltinchi xatboshi quyidagi tahrirda bayon etilsin:
 “olib kiriladigan tovarlarning bojxona ko‘rigi uch oy davomida bojxona ko‘rigi protsedurasi videoyozuvi saqlanishini va O‘zbekiston Respublikasi Davlat bojxona qo‘mitasi markaziy apparati va uning Qoraqalpog‘iston Respublikasi, viloyatlar, Toshkent shahar bo‘yicha boshqarmalari va “Toshkent-AERO” ixtisoslashtirilgan bojxona kompleksi ulanishini ta’minlovchi videokuzatuv tizimi bilan jihozlangan joylardagina amalga oshiriladi. O‘ziga xos xususiyatlarga ega, uning tashqi o‘lchamlari, fizik ko‘rsatkichlari tufayli yoki kimyoviy xossalariga ko‘ra yoxud saqlanishiga doir alohida shartlar qo‘yilishi tufayli bojxona omboriga joylashtirilishi mumkin bo‘lmagan tovarlar, shuningdek tovar yetkazib beriladigan joyda bojxona ombori mavjud bo‘lmagan hollarda, bojxona ko‘rigi tovarlar yetkazib berilgan joyda davlat bojxona xizmati organlari tomonidan ko‘chma videoyozuv uskunalari yordamida tasvirga olingan holda amalga oshiriladi va videotasvirlar bojxona postida ko‘rik o‘tkazilgan kundan boshlab uch oy davomida saqlanishi ta’minlanadi” .
 9. O‘zbekiston Respublikasi Prezidentining 2018-yil 27-noyabrdagi “O‘zbekiston Respublikasining fuqaro aviatsiyasini tubdan takomillashtirish chora-tadbirlari to‘g‘risida”gi PF-5584-son Farmonida: 
 a) 1-bandning oltinchi xatboshisi chiqarib tashlansin;
 b) 4-bandning to‘rtinchi xatboshisidagi “O‘zaeronavigatsiya” DK” so‘zlari “O‘zbekiston Respublikasi Transport vazirligi huzuridagi “O‘zaeronavigatsiya” Markazi” davlat unitar korxonasi (keyingi o‘rinlarda — “O‘zaeronavigatsiya” DUK)” so‘zlari bilan almashtirilsin;
 v) 5-band o‘z kuchini yo‘qotgan deb topilsin; 
 g) 10-bandning birinchi xatboshisi quyidagi tahrirda bayon etilsin:
 “10. Investitsiyalar va tashqi savdo vazirligi, Moliya vazirligi, Transport vazirligi va “Uzbekistan Airports” AJ Jahon banki guruhini jalb qilgan holda”; 
 d) 11-bandda:
 “a” kichik bandi quyidagi tahrirda bayon etilsin:
 “a) O‘zbekiston Respublikasi Transport vazirligi huzuridagi Fuqaro aviatsiyasi agentligiga (keyingi o‘rinlarda — Agentlik)”;
 “v” kichik bandi quyidagi mazmundagi jumla bilan to‘ldirilsin:
 “Bunda, O‘zbekiston Respublikasining samoviy hududidan tranzit foydalanishda ko‘rsatilgan aeronavigatsiya xizmatlari uchun xorijiy aviakompaniyalarning kechiktirilgan debitor qarzdorligini undirish imkoniyati bo‘lmaganda,” O‘zaeronavigatsiya” DUK kechiktirilgan debitorlik qarzdorlik uchun jarima sanksiyalarini qo‘llashdan keyingi 12 oy muddatga ozod qilinsin”;
 e) 12-band va 4-ilova o‘z kuchini yo‘qotgan deb topilsin;
 j) 14-bandda:
 birinchi xatboshi quyidagi tahrirda bayon etilsin:
 “14. Agentlik, Moliya vazirligi, Iqtisodiyot va sanoat vazirligining 2019-yil 1-yanvardan boshlab yuridik shaxs tashkil etmasdan O‘zbekiston Respublikasi Transport vazirligi huzuridagi Fuqaro aviatsiyasi agentligini rivojlantirish jamg‘armasini (keyingi o‘rinlarda — Jamg‘arma) tashkil etish to‘g‘risidagi taklifi qabul qilinsin”;
 “a” kichik bandining uchinchi xatboshisidagi “Davavianazorat” so‘zi “Agentlik” so‘zi bilan almashtirilsin;
 z) 21-bandning “a” kichik bandi uchinchi xatboshisidagi “O‘zbekiston Respublikasi Parvozlar xavfsizligini nazorat qilish davlat inspeksiyasini” so‘zlari “O‘zbekiston Respublikasi Transport vazirligi huzuridagi Fuqaro aviatsiyasi agentligini” so‘zlari bilan almashtirilsin;
 i) 3-ilovaning 17-bandi quyidagi tahrirda bayon etilsin:
 “17. Uljayev T.E. — O‘zbekiston Respublikasi Transport vazirligi huzuridagi Fuqaro aviatsiyasi agentligi direktori”.
 10. O‘zbekiston Respublikasi Prezidentining 2019-yil 17-yanvardagi “2017 — 2021-yillarda O‘zbekiston Respublikasini rivojlantirishning beshta ustuvor yo‘nalishi bo‘yicha Harakatlar strategiyasini” Faol investitsiyalar va ijtimoiy rivojlanish yili”da amalga oshirishga oid davlat dasturi to‘g‘risida”gi PF-5635-son Farmoniga 3-ilovaning “Mas’ul vazirlik va idoralar” ustuni 2.2-pozitsiyasining “Transport infratuzilmasi” satri quyidagi tahrirda bayon etilsin: 
 “Transport vazirligi, “Uzbekistan airways” AJ, “Uzbekistan airports” AJ, “O‘zbekiston temir yo‘llari” AJ”.
 11. O‘zbekiston Respublikasi Prezidentining 2019-yil 1-fevraldagi “Transport sohasida davlat boshqaruvi tizimini tubdan takomillashtirish chora-tadbirlari to‘g‘risida”gi PF-5647-son Farmoniga ilovaning “I. O‘zbekiston Respublikasi Avtomobil yo‘llari davlat qo‘mitasi” bo‘limi chiqarib tashlansin.
 13. O‘zbekiston Respublikasi Prezidentining 2006-yil 25-apreldagi “Qozog‘iston Respublikasi bilan ikki tomonlama mahsulot ayirboshlashni oshirish bo‘yicha integratsiyalashuv jarayoni va chora-tadbirlarni amalga oshirish to‘g‘risida”gi PQ-332-son qaroriga ilovaning rus tilidagi matni 6.2-pozitsiyasi “Organ, otvetstvenniy za ispolneniye” ustunidagi “Uzbekskoye agentstvo avtomobilnogo i rechnogo transporta” so‘zlari “Mintrans” so‘zi bilan almashtirilsin. 
 14. O‘zbekiston Respublikasi Prezidentining 2017-yil 10-yanvardagi “Aholiga transport xizmati ko‘rsatish hamda shaharlar va qishloqlarda avtobuslarda yo‘lovchilar tashish tizimini yanada takomillashtirish chora-tadbirlari to‘g‘risida”gi PQ-2724-son qarorida:
 2-bandning birinchi xatboshisi quyidagi tahrirda bayon etilsin:
 “Transport vazirligi zimmasiga yo‘lovchilarga xizmat ko‘rsatish madaniyati va sifatini oshirishga yo‘naltirilgan kompleks amaliy chora-tadbirlarning ishlab chiqilishi va tizimli asosda amalga oshirilishini muvofiqlashtirish va nazorat qilish vazifasi yuklansin, quyidagilar vazirlikning qo‘shimcha funksiyalari etib belgilansin”;
 3-bandning uchinchi xatboshisi quyidagi tahrirda bayon etilsin:
 “2-ilovaga muvofiq 2017 — 2021-yillarda yangi avtobuslar sotib olish parametrlari”;
 3-ilova o‘z kuchini yo‘qotgan deb topilsin.
 15. O‘zbekiston Respublikasi Prezidentining 2017-yil 1-fevraldagi “Tadbirkorlik subyektlariga davlat xizmatlarini ko‘rsatish mexanizmlarini takomillashtirishga doir qo‘shimcha chora-tadbirlar to‘g‘risida”gi PQ-2750-son qaroriga 3-ilovaning 65-pozitsiyasi “Mas’ul organlar” ustunidagi “O‘zbekiston avtomobil va daryo transporti agentligi (Ismailov V.V.)” so‘zlari “Transport vazirligi (Dehqonov D.T.)” so‘zlari bilan almashtirilsin.
 16. O‘zbekiston Respublikasi Prezidentining 2017-yil 27-fevraldagi “O‘zbekiston Respublikasi vazirlik, idora va tashkilotlari formali kiyimini ishlab chiqish, standartlashtirish, tasdiqlash va tayyorlash mexanizmini tartibga solish chora-tadbirlari to‘g‘risida”gi PQ-2800-son qaroriga 1-ilovaning rus tilidagi matni 6-pozitsiyasi “Vedomstvennaya formennaya odejda” bo‘limidagi “Uzbekskoye agentstvo avtomobilnogo transporta” so‘zlari “Ministerstvo transporta Respubliki Uzbekistan” so‘zlari bilan almashtirilsin. 
 17. O‘zbekiston Respublikasi Prezidentining 2017-yil 16-iyundagi “Davlat mulki obyektlarini sotish tartib-taomillarini yanada takomillashtirish chora-tadbirlari to‘g‘risida”gi PQ-3067-son qarorida: 
 1-ilovaning 57-pozitsiyasidagi “O‘zbekiston Respublikasi Avtomobil yo‘llari davlat qo‘mitasining” so‘zlari “O‘zbekiston Respublikasi Transport vazirligi huzuridagi Avtomobil yo‘llari qo‘mitasining” so‘zlari bilan almashtirilsin; 
 2-ilovaning “Avtomobil va daryo transporti agentligi” bo‘limi nomlanishi quyidagi tahrirda bayon etilsin: 
 “Transport vazirligi”.
 18. O‘zbekiston Respublikasi Prezidentining 2017-yil 2-dekabrdagi “2018 — 2022-yillarda transport infratuzilmasini takomillashtirish va yuk tashishning tashqi savdo yo‘nalishlarini diversifikatsiyalash chora-tadbirlari to‘g‘risida”gi PQ-3422-son qarorida: 
 a) 2-band quyidagi tahrirda bayon etilsin:
 “2. O‘zbekiston Respublikasi Bosh vazirining birinchi o‘rinbosari A.J. Ramatov, davlat va xo‘jalik boshqaruvi organlari, Qoraqalpog‘iston Respublikasi Vazirlar kengashi, viloyatlar va Toshkent shahar hokimliklari, boshqa manfaatdor tashkilotlar rahbarlari zimmasiga Dasturda belgilangan maqsadli ko‘rsatkichlar to‘la hajmda va o‘rnatilgan muddatlarda sifatli amalga oshirilishi yuzasidan shaxsiy javobgarlik yuklansin”; 
 b) 1-ilovaning rus tilidagi matni 1-pozitsiyasi “Otvetstvennie ministerstva i vedomstva” ustuni quyidagi tahrirda bayon etilsin:
 “Ministerstvo investitsiy i vneshney torgovli (Umurzakov), MID, AO “Uzbekiston temir yullari” (Xasilov), GTK (Musayev), Ministerstvo transporta (daleye — Mintrans) (Maxkamov), Komitet po avtomobilnim dorogam (Abduvaliyev)”; 
 v) 2-ilovaning rus tilidagi matnida: 
 1-banddan “ — predsedatel pravleniya AO “Uzbekiston temir yullari”” so‘zlari chiqarib tashlansin;
 2 va 3-bandlar quyidagi tahrirda bayon etilsin:
 “2. Umurzakov S.U. — zamestitel Premyer-ministra Respubliki Uzbekistan — ministr investitsiy i vneshney torgovli, zamestitel rukovoditelya rabochey gruppi
 3. Abidov Sh.A. — zaveduyuщiy sekretariatom Kabineta Ministrov Respubliki Uzbekistan”;
 11 va 12-bandlar quyidagi tahrirda bayon etilsin:
 “11. Maxkamov I.R. — perviy zamestitel ministra transporta
 12. Abduvaliyev A.A. — zamestitel ministra transporta — predsedatel Komiteta po avtomobilnim dorogam pri Ministerstve transporta”;
 13-band o‘z kuchini yo‘qotgan deb topilsin.
 19. O‘zbekiston Respublikasi Prezidentining 2018-yil 6-martdagi “Avtomobil transportini boshqarish tizimini yanada takomillashtirish chora-tadbirlari to‘g‘risida”gi PQ-3589-son qarorida: 
 a) 1 — 6, 10 va 16-bandlar o‘z kuchini yo‘qotgan deb topilsin; 
 b) 7-bandda:
 ikkinchi — to‘rtinchi xatboshilar chiqarib tashlansin;
 beshinchi-oltinchi xatboshilar tegishincha ikkinchi-uchinchi xatboshilar deb hisoblansin; 
 v) 8-banddagi “O‘zavtotrans” agentligi” so‘zlari “Transport vazirligi” so‘zlari bilan almashtirilsin;
 g) 9-bandning to‘rtinchi xatboshisidagi “O‘zavtotrans” agentligi boshlig‘i” so‘zlari “O‘zbekiston Respublikasi transport vaziri” so‘zlari bilan almashtirilsin;
 d) 12-bandda:
 birinchi xatboshidagi “O‘zavtotrans” agentligi boshlig‘iga” so‘zlari “Transport vaziriga” so‘zlari bilan almashtirilsin;
 uchinchi xatboshidagi “O‘zavtotrans” agentligi” so‘zlari “Transport vazirligi” so‘zlari bilan almashtirilsin;
 e) 13-banddagi “O‘zavtotrans” agentligiga” so‘zlari “Transport vazirligiga” so‘zlari bilan almashtirilsin;
 j) 14-bandning birinchi va to‘rtinchi xatboshilaridagi “O‘zavtotrans” agentligi” so‘zlari “Transport vazirligi” so‘zlari bilan almashtirilsin;
 z) 15-bandda:
 birinchi xatboshisidagi “O‘zavtotrans” agentligi” so‘zlari “Transport vazirligi” so‘zlari bilan almashtirilsin;
 ikkinchi va uchinchi xatboshilar chiqarib tashlansin;
 i) 1 — 5 va 5a-ilovalar o‘z kuchini yo‘qotgan deb topilsin.
 20. O‘zbekiston Respublikasi Prezidentining 2018-yil 29-martdagi “2018 — 2022-yillarda Qoraqalpog‘iston Respublikasi, viloyatlar va Toshkent shahrida avtomobil ko‘priklari, yo‘l o‘tkazgichlar va boshqa sun’iy inshootlarni qurish, rekonstruksiya qilish va mukammal ta’mirlash Dasturini tasdiqlash to‘g‘risida”gi PQ-3632-son qarori 5-bandidagi “O‘zbekiston Respublikasi Davlat arxitektura va qurilish qo‘mitasi” so‘zlari “O‘zbekiston Respublikasi Transport vazirligi huzuridagi Yo‘l-qurilish ishlari sifatini nazorat qilish inspeksiyasi” so‘zlari bilan almashtirilsin.
 21. O‘zbekiston Respublikasi Prezidentining 2018-yil 27-iyundagi “Obod mahalla” dasturining asosiy parametrlarini tasdiqlash va ularning ijrosini ta’minlash masalalari to‘g‘risida”gi PQ-3812-son qarori 12-bandi quyidagi mazmundagi xatboshi bilan to‘ldirilsin: 
 “O‘zbekiston Respublikasi Transport vazirligi huzuridagi Yo‘l-qurilish ishlari sifatini nazorat qilish inspeksiyasi bajariladigan yo‘l-qurilish ishlarining sifati va nazoratini o‘rnatilgan tartibda ta’minlasin”.
 22. O‘zbekiston Respublikasi Prezidentining 2018-yil 16-oktabrdagi “O‘zbekiston Respublikasida tez tibbiy yordam xizmatini takomillashtirish chora-tadbirlari to‘g‘risida”gi PQ-3973-son qaroriga 3-ilovaning 10-pozitsiyasi “nomlanishi” ustunidagi “O‘zbekiston avtomobil transporti agentligi” so‘zlari “Transport vazirligi” so‘zlari bilan almashtirilsin. 
 23. O‘zbekiston Respublikasi Prezidentining 2018-yil 27-noyabrdagi “Avtomobil yo‘llarini qurish va ulardan foydalanish sohasida ishlarni tashkil etishning ilg‘or xorijiy uslublarini joriy etish chora-tadbirlari to‘g‘risida”gi PQ-4035-son qaroriga ilovada: 
 a) 5-pozitsiyada:
 “Tadbirlar” ustunidagi “Avtomobil yo‘llari davlat qo‘mitasining” so‘zlari “O‘zbekiston Respublikasi Transport vazirligi huzuridagi Avtomobil yo‘llari qo‘mitasining” so‘zlari bilan almashtirilsin;
 “Mas’ul ijrochilar” ustuni quyidagi tahrirda bayon etilsin:
 “Transport vazirligi huzuridagi Avtomobil yo‘llari qo‘mitasi (keyingi o‘rinlarda — Avtomobil yo‘llari qo‘mitasi), Investitsiyalar va tashqi savdo vazirligi, Davlat aktivlarini boshqarish agentligi, Tashqi ishlar vazirligi”;
 b) 7-pozitsiya “Mas’ul ijrochilar” ustuni quyidagi tahrirda bayon etilsin:
 “Investitsiyalar va tashqi savdo vazirligi, Qurilish vazirligi, Avtomobil yo‘llari qo‘mitasi”;
 v) 12-pozitsiya “Mas’ul ijrochilar” ustuni quyidagi tahrirda bayon etilsin:
 “Avtomobil yo‘llari qo‘mitasi, Investitsiyalar va tashqi savdo vazirligi”;
 g) 24 va 25-pozitsiyalar “Mas’ul ijrochilar” ustunidagi “Avtomobil yo‘llari davlat qo‘mitasi” so‘zlari “Avtomobil yo‘llari qo‘mitasi” so‘zlari bilan almashtirilsin.
 24. O‘zbekiston Respublikasi Prezidentining 2018-yil 12-dekabrdagi “Texnik jihatdan tartibga solish, standartlashtirish, sertifikatlashtirish va metrologiya tizimlarini yanada rivojlantirish chora-tadbirlari to‘g‘risida”gi PQ-4059-son qaroriga 2-ilovada: 
 10-pozitsiya “Ishlab chiquvchilar” ustunidagi “O‘zdavtemiryo‘lnazorat” so‘zi “O‘ztemiryo‘lnazorat” so‘zi bilan almashtirilsin;
 25-pozitsiya “Yordamchi ijrochilar” ustunidagi “Avtomobil transporti agentligi” so‘zlari “Transport vazirligi” so‘zlari bilan almashtirilsin.
 25. O‘zbekiston Respublikasi Prezidentining 2018-yil 26-dekabrdagi “O‘zbekiston Respublikasining 2019-yilgi asosiy makroiqtisodiy ko‘rsatkichlari prognozi va Davlat budjeti parametrlari hamda 2020-2021-yillarga budjet mo‘ljallari to‘g‘risida”gi PQ-4086-son qarori 25-bandi “b” kichik bandining birinchi va ikkinchi xatboshilari quyidagi tahrirda bayon etilsin: 
 “b) O‘zbekiston Respublikasi Vazirlar Mahkamasi huzuridagi Respublika yo‘l jamg‘armasi (keyingi o‘rinlarda — Respublika yo‘l jamg‘armasi)ni O‘zbekiston Respublikasi Transport vazirligi huzuridagi Avtomobil yo‘llari qo‘mitasi tasarrufiga o‘tkazish hamda:
 yo‘l xo‘jaligi sohasidagi qurilish, rekonstruksiya qilish, ta’mirlash va jihozlash bo‘yicha manzilli dasturlarni moliyalashtirish va kelishish, shuningdek, avtomobil yo‘llaridan foydalanish va saqlash bo‘yicha xarajatlarni moliyalashtirish, O‘zbekiston Respublikasi Transport vazirligi huzuridagi Avtomobil yo‘llari qo‘mitasi, uning hududiy bosh boshqarmalari, tuman yo‘llardan foydalanish korxonalari, yo‘llardan muntazam foydalanish korxonalari, ko‘priklardan foydalanish korxonalari, Respublika yo‘l jamg‘armasi va O‘zbekiston Respublikasi Transport vazirligi huzuridagi Yo‘l-qurilish ishlari sifatini nazorat qilish inspeksiyasini saqlash funksiyalarini Moliya vazirligi zimmasiga yuklash;”. 
 26. O‘zbekiston Respublikasi Prezidentining 2019-yil 1-fevraldagi “O‘zbekiston Respublikasi Transport vazirligi faoliyatini tashkil etish to‘g‘risida”gi PQ-4143-son qarorida:
 a) 1-banddan oltinchi va yettinchi xatboshilari chiqarib tashlansin;
 b) 2-bandning ikkinchi xatboshisidan “, shuningdek, Vazirlik huzuridagi Avtomobil yo‘llari qo‘mitasi” so‘zlari chiqarib tashlansin;
 v) 3-bandda:
 beshinchi xatboshidan “Avtomobil yo‘llari qo‘mitasi raisining,” so‘zlari chiqarib tashlansin;
 quyidagi mazmundagi oltinchi xatboshi bilan to‘ldirilsin:
 “Avtomobil yo‘llari qo‘mitasi raisi o‘rinbosarlari O‘zbekiston Respublikasi Vazirlar Mahkamasi tomonidan lavozimga tayinlanadi va lavozimidan ozod qilinadi”; 
 oltinchi — o‘ninchi xatboshilar tegishincha yettinchi — o‘n birinchi xatboshilar deb hisoblansin;
 g) 6 va 7-ilovalar o‘z kuchini yo‘qotgan deb topilsin.
 27. O‘zbekiston Respublikasi Prezidentining 2019-yil 20-fevraldagi “Obod qishloq” dasturini 2019-yilda amalga oshirish bo‘yicha qo‘shimcha chora-tadbirlar to‘g‘risida”gi PQ-4201-son qarori 9-bandida: 
 uchinchi xatboshidagi “muhandislik-transport” so‘zlari “muhandislik” so‘zi bilan almashtirilsin;
 quyidagi mazmundagi to‘rtinchi xatboshi bilan to‘ldirilsin:
 “avtomobil yo‘llarini o‘z vaqtida va sifatli qurish hamda ta’mirlash yuzasidan — O‘zbekiston Respublikasi Transport vazirligi huzuridagi Yo‘l-qurilish ishlari sifatini nazorat qilish inspeksiyasi boshlig‘i zimmasiga”; 
 to‘rtinchi xatboshi beshinchi xatboshi deb hisoblansin.
 1. O‘zbekiston Respublikasi Prezidentining 1992-yil 28-yanvardagi “O‘zbekiston Milliy aviakompaniyasini tashkil qilish to‘g‘risida”gi PF-326-son Farmoni. 
 2. O‘zbekiston Respublikasi Prezidentining 2001-yil 2-martdagi “Temir yo‘l tansportini monopoliyadan chiqarish va aksiyalashtirish chora-tadbirlari to‘g‘risida”gi PF-2815-son Farmoni 5-bandi. 
 3. O‘zbekiston Respublikasi Prezidentining 2001-yil 4-iyundagi “Avtomobil transporti sohasida monopoliyadan chiqarish va boshqaruvni takomillashtirish to‘g‘risida”gi PF-2871-son Farmoni.
 4. O‘zbekiston Respublikasi Prezidentining 2005-yil 7-dekabrdagi “O‘zbekiston Respublikasi Prezidentining ba’zi farmonlariga o‘zgartishlar kiritish to‘g‘risida”gi PF-3696-son Farmoni 2-bandi.
 5. O‘zbekiston Respublikasi Prezidentining 2017-yil 17-iyuldagi “O‘zbekiston Respublikasi Parvozlar xavfsizligini nazorat qilish davlat inspeksiyasi faoliyatini takomillashtirish chora-tadbirlari to‘g‘risida”gi PQ-3136-son qarori. 
 6. O‘zbekiston Respublikasi Prezidentining 2017-yil 16-avgustdagi “O‘zbekiston Respublikasi Temir yo‘llarda yuk va yo‘lovchilar tashish xavfsizligini nazorat qilish davlat inspeksiyasi faoliyatini takomillashtirish chora-tadbirlari to‘g‘risida”gi PQ-3221-son qarori.
 7. O‘zbekiston Respublikasi Prezidentining 2018-yil 8-avgustdagi “O‘zbekiston Respublikasi Prezidentining “O‘zbekiston Respublikasi Temir yo‘llarda yuk va yo‘lovchilar tashish xavfsizligini nazorat qilish davlat inspeksiyasi faoliyatini takomillashtirish chora-tadbirlari to‘g‘risida” 2017-yil 16-avgustdagi PQ-3221-sonli qaroriga o‘zgartirishlar kiritish haqida”gi PQ-3903-son qarori. 
 8. O‘zbekiston Respublikasi Prezidentining 2018-yil 10-sentabrdagi “O‘zbekiston Respublikasi Prezidentining ba’zi hujjatlariga o‘zgartishlar kiritish to‘g‘risida”gi (O‘zbekiston Respublikasi Prezidentining “Tadbirkorlik faoliyati sohasidagi litsenziyalash va ruxsat berish tartib-taomillarini yanada qisqartirish va soddalashtirish, shuningdek, biznes yuritish shart-sharoitlarini yaxshilash chora-tadbirlari to‘g‘risida” 2018-yil 11-apreldagi PF-5409-sonli Farmon) PQ-3936-son qaroriga ilovaning 2-bandi.